མཐའ་དོན་དུ་རྣམ་དཀར་དགེ་ཕྱོགས་སུ་གཏོགས་པའི་གསུང་རབ་རིན་པོ་ཆེ་འདི་ཉིད་དཔར་སྐྲུན་ཞུས་པའི་དགེ་རྩའི་བསོད་ནམས་གང་མཆིས་ཀྱི་མཐུ་སྟོབས་ལ་བརྟེན་ནས།བདག་ཅག་གི་སྐྱབས་དང་མགོན་དུ་བཞུགས་པའི་༸སྐྱབས་རྗེ་རྒྱལ་བ་སྨན་རིའི་མཁན་སློབ་རྣམས་གཙོས་པའི།གོང་ན་སུ་བཞུགས་ཀྱི་བསྟན་པར་འཛིན་པའི་སྐྱེས་ཆེན་རྣམས་ཀྱི་སྐུ་ཚེ་ཞབས་པད་བསྐལ་བརྒྱར་བརྟན་ཞིང་།དགོངས་བཞེད་ཇི་ཡོད་མ་ལུས་པར་གྲུབ་པ་དང་།ལུང་རྟོགས་གཉིས་ཀྱིས་བསྡུས་པའི་མདོ་སྔགས་རིག་གནས་བཅས་པའི་གཤེན་བསྟན་རིན་པོ་ཆེ་མུས་ནས་མུ་རུ་གནས་ཞིང་།དད་སྦྱིན་བདག་པོ་གཙོས་པའི་མཁའ་ཁྱབ་ཀྱི་འགྲོ་བ་ཀུན་སངས་རྒྱས་ཀྱི་གོ་འཕང་རིན་པོ་ཆེར་ཟིན་པའི་བཀྲ་ཤིས་སྨོན་ལམ་བཅས།